Imtella' Settembru 9, 2021 Nhar it-Tlieta li ġej iċ-ċiklist Malti Fabio Spiteri se jibda sfida li permezz tagħha jrid jikser ir-rekords kollha tas-snin preċedenti u jiġbor il-flus għall-annimali abbandunati. Huwa beda din il-maratona fl-2015, fejn qadef din id-distanza f'sitt ijiem. Minn dak iż-żmien, kull sena Spiteri baqa' jagħmel din l-isfida f'inqas ħin, sakemm is-sena l-oħra rnexxielu jlesti l-vjaġġ f'56 siegħa. Din id-darba Spiteri qed jimmira li jaqdef l-istess distanza madwar Sqallija, jiġifieri 1,000 kilometru, f'inqas minn 48 siegħa. Dan ifisser jumejn mingħajr irqad u qdif kontinwu bi ftit li xejn waqfien. Jekk Spiteri jirnexxi f'din l-isfida, ikun għamel it-tieni l-iktar qadfa veloċi fid-dinja f'din id-distanza. Fuq il-midja soċjali Spiteri għamel diversi appelli biex jingħataw iktar donazzjonijiet bil-għan li jiġu megħjuna 18-il xelter tal-annimali f'pajjiżna. Huwa qal lil TVM li skont l-aħħar aġġornament li għandu, s'issa nġabru iktar minn €12,000. Iktar tagħrif fuq kif wieħed jista' jagħti donazzjoni jinkiseb minn hawn .